Kry almal by evangelisasie betrokke - www.bybelkennis.co.za
by Coen Slabber · Published 17/03/2015 · Updated 19/02/2015
"You mass produce cars, not disciples" – Ed Stetzer
Vir sekere mense is evangelisasie moeilik, maar almal moet betrokke wees. Baie mense glo dat evangelisasie 'n gawe is wat sekere mense het en ander nie het nie. Nie waar nie: God stuur ons almal. Kerkleiers moet die lidmate toerus sodat almal hulle rol in evangelisasie verstaan. Wat kan die gemeente doen om evangelisasie te bevorder?
Meeste mense kom na Christus deur 'n persoon wat hulle ken. Persoonlike verhoudings is die beste manier om uit te reik. Vetroue beteken dat jy met mense kan praat oor Jesus. Vertroue is die gevolg van 'n verhouding.
Moedig betrokkenheid aan
Die wêreld kry soms die verkeerde idee dat om 'n Christen te wees, beteken my lewe is volmaak. Ons moet daarom mense gereeld daaraan herinner dat ons almal 'n Verlosser nodig het. Dit breek die mure wat mense van Christus en die kerk skei, af. Christene moet herstel deur die Een wat herstel – Jesus Christus – aanbied.
Gebeure wat almal insluit
Sekere dele van die gemeente is eksklusief – nagmaal die doop ens. Maar die gemeente het die vryheid en verantwoordelikheid om samekomste te hou waar mense wat soek ook welkom is. Hierdie geleenthede wys ons liefde vir die gemeenskap en verhoog die gemeente se sigbaarheid. Verhoudings kan by sulke geleenthede aangeknoop word. Hierdie verhoudings kan uiteindelik na Jesus Christus toe lei.
Maar op een of ander stadium moet ons die evangelie verkondig. En dit gebeur nie net op Sondae nie. Jou vriende moet gereeld by jou van Jesus Christus hoor.
Ons kan kla oor die gebrek aan evangelisasie in ons gemeentes, maar hierdie is 'n saak vir die leiers. Leiers moet die kultuur vir evangelisasie skep. As die lidmate sien dat ons doelgerig en ernstig is oor evangelisasie is dit meer waarskynlik dat hulle betrokke sal wees.